[{"text_idx": "#000000", "text": "Metsade u\u0308ldpindalast ho\u0303lmavad erametsad La\u0308tis 45%, Eestis ligi 37% ja Leedus 33%. Leedu keskkonnaministeeriumi metsaameti erametsade osakond on teinud Leedu, La\u0308ti ja Eesti erametsade haldamise riikliku reguleerimise vo\u0303rdleva analu\u0308u\u0308si, kus hinnati ko\u0303igi kolme riigi o\u0303igusaktide no\u0303udeid ning finantsreguleerimist. Analu\u0308u\u0308si tulemused on va\u0308a\u0308rt laiemat ta\u0308helepanu."}, {"text_idx": "#000002", "text": "Metsaraie erametsas EESMA\u0308RGID SAMAD, NENDE SAAVUTAMINE ERINEV Selles artiklis on vo\u0303rdluseks valitud ta\u0308htsaimad Leedu, La\u0308ti ja Eesti erametsade korraldust reglementeerivad o\u0303igusaktid, s.o. nende maade metsaseadused. Leedus kehtib praegu 2001. aastal vastu vo\u0303etud Leedu Vabariigi metsaseadus, milles on hiljem mo\u0303ningaid paragrahve muudetud, La\u0308tis on 2000. aastal vastu vo\u0303etud metsaseadus mo\u0303nede va\u0308heoluliste muudatustega 2003. aastast, Eestis aga 1998. aastal vastu vo\u0303etud ja hiljem osaliselt muudetud metsaseadus. Seega pole need kolm metsaseadust enam eriti va\u0308rsked o\u0303igusaktid. Eestis valmistatakse praegu ette metsaseaduse uut redaktsiooni, kuid selle arutamine ja vastuvo\u0303tmine vo\u0303ib kesta veel umbes aasta aega. Ko\u0303igi kolme riigi metsaseaduses on deklareeritud samad ta\u0308htsaimad eesma\u0308rgid: tagada kindel ja tasakaalustatud metsakasutus, u\u0308hesugused po\u0303hio\u0303igused ja -kohustused ko\u0303igile metsaomanikele ja -haldajatele. Kuid nende eesma\u0308rkide saavutamise teed on u\u0308sna erinevad. Detailsema vo\u0303rdluse aluseks on valitud seitse metsaseadusega reglementeeritud ala, mis on erametsaomanikele eriti ta\u0308htsad: \u201cmetsa\u201d mo\u0303iste ma\u0308a\u0308ratlus, metsavalduse haldamine, metsas ka\u0308imine, raie, metsa uuendus, -korraldus ja -kaitse."}]